РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 28

от заседание на комисия ”Управление на собствеността”
към Пленума на Висшия съдебен съвет, проведено на 10.05.2017 г.

Днес, 10.05.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Милка Итова
                                                                                       Юлиана Колева
                                                                                      
	ОТСЪСТВА: Димитър Узунов.

           От администрацията на ВСС присъстват: инж. Добромира Димитрова – и.д. директор на дирекция „Управление на собствеността на съдебната власт на съдебната власт”,  инж. Дениза Павлова – главен експерт в дирекция „Управление на собствеността на съдебната власт”, Владимир Димитров - старши експерт - юрист в дирекция „Управление на собствеността на съдебната власт“ и Анжела Цветанова - младши експерт в дирекция „Управление на собствеността на съдебната власт“ .

1. ОТНОСНО: Указания във връзка с упражняване правомощията по чл. 5, ал. 2, т. 7 от ЗОП на административните ръководители на органите на съдебната власт, съгласно Решение по т. 33 от заседание на Пленума на ВСС от 27.04.2017 г.
Приложение: Доклад от инж. Дениза Павлова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	ПРЕДЛАГА на Пленума на Висшия съдебен съвет да вземе следното решение:
1. УТВЪРЖДАВА Указания във връзка с упражняване правомощията по чл. 5, ал. 2, т. 7 от ЗОП на Административните ръководители на органите на съдебната власт, съгласно Решение по т. 33 от заседание на Пленума на ВСС от 27.04.2017 г.
	2. ВНАСЯ предложението в следващото редовно заседание на Пленума на Висшия съдебен съвет.

2. ОТНОСНО: Предложение за възлагането на услуга на външен изпълнител с предмет: „Подготовка и изготвяне на пълен набор от документи за обществени поръчки за осигуряване на достъпна среда и изграждане на пожароизвестителни инсталации в сгради на съдебната власт, съгласно утвърдените обекти в инвестиционната програма на ВСС за 2017 г.”.
Приложение: Доклад от инж. Дениза Павлова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ОДОБРЯВА  възлагането на външен изпълнител извършването на услуга с предмет: „Подготовка и изготвяне на пълен набор от документи за обществени поръчки за осигуряване на достъпна среда  и изграждане на пожароизвестителни инсталации в сгради на съдебната власт, съгласно утвърдените обекти в инвестиционната програма на ВСС за 2017 г.“.
2.2. ОДОБРЯВА проект на писмо да „БИМ Консултинг“ ООД, за представяне на оферта за изпълнение на горе цитираната услуга, с направените корекции.

3. ОТНОСНО: Организиране и провеждане на обществена поръчка за реализиране на Инвестиционната програма на ВСС за 2016 г.
Приложение: Доклад от инж. Добромира Димитрова – и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРЕДЛАГА на дирекция „Бюджет и финанси“ да осъществи контрол върху представения проект на документацията за участие в открита процедура по чл.18, ал.1, т.1 от ЗОП за възлагане на обществена поръчка с предмет „Извършване на строително-монтажни работи в сгради на органите на съдебната власт, по шест обособени позиции“ по отношение на техните финансови параметри и финансовите ресурси.
3.2. Преди поемане на задължение да се осъществи предварителен контрол за законосъобразност от финансов контрольор съгласно Правилата за предварителен контрол.
3.3. ПРЕДЛАГА срок за съгласуване на документацията до 23.05.2017г.
3.4. След съгласуване на документацията от дирекция „Бюджет и финанси“ и от финансов контрольор, предлага на Пленума на Висшия съдебен съвет да вземе следното решение:
3.4.1. ПРИЕМА да бъде организирана, проведена и възложена обществена поръчка с предмет „Извършване на строително-монтажни работи в сгради на органите на съдебната власт, по шест обособени позиции“, включваща следните обекти:
- I-ви етап „Строителни работи по част „отопление, вентилация и климатизация“ на обект “Реконструкция и основно обновяване  на сградата, публична държавна собственост, предоставена за управление на Министерство на правосъдието за нуждите на Районен съд и Районна прокуратура гр. Елена, находяща се в УПИ II, кв.39, ул. „Й. Й. Брадати“ № 2“
- Строително-монтажни работи на обект „Извършване на основен ремонт и преустройство на сграда за нуждите на Административен съд, гр. Велико Търново, ул. „Иван Вазов“ № 1“
		- Преустройство на съществуваща сграда и изграждане на пристройка към нея за нуждите на Районен съд, гр. Нова Загора;
- Извършване на СМР за основен ремонт на фасадата на сградата на Окръжен съд, гр. Шумен.
		- Извършване на строително-монтажни работи – основен ремонт на фасадата на сградата на Районен съд, гр. Варна;
- Оформяне на паркоместа, дренаж и разширение на пожароизвестителна система в сградата на Районен съд, гр. Нови Пазар.  

3.4.2. УПЪЛНОМОЩАВА представляващия Висшия съдебен съвет да организира и проведе обществена поръчка с предмет „Извършване на строително-монтажни работи в сгради на органите на съдебната власт, по шест обособени позиции“, както и да сключи договор с определения изпълнител или да прекрати процедурата.

4. ОТНОСНО: Писмо от инж. Димитър Делчев – управител на „Деметра Проект” ООД относно представена оферта за конструктивно обследване и прокетиране на аварирали пристройка и основна сграда на съдебната палата гр. Карлово, находяща се на ул. „Димитър Събев” № 4.
Приложение: Доклад от инж. Дениза Павлова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Извършването на разход за конструктивно обследване и изготвяне на инвестиционен проект за обект: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“ е авариен и необходим, същият е предвиден по параграф 51-00 „Основен ремонт на дълготрайни материални активи, съгласно Решение по т.32 от Протокол №14/27.04.2017 г. от заседание на Пленума на ВСС.  Предвид наличието на авторско право, договорът следва да бъде сключен с „Деметра Проект“ ООД.
4.2. ИЗПРАЩА  проект на договор за изготвяне на конструктивно обследване и инвестиционен проект за горе цитирания обект на дирекция „Бюджет и финанси“ и Дирекция „Правна“, за съгласуване.

     ПРЕДЛАГА на Пленума на ВСС да вземе следното решение:

				Пленумът на Висшия съдебен съвет 
						Р Е Ш И

1. ОДОБРЯВА възлагането на услуга с предмет: Конструктивно обследване и изготвяне на инвестиционен проект за обект: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“.
2. УПЪЛНОМОЩАВА г-н Димитър Узунов – представляващ Висшия съдебен съвет да сключи договор с „Деметра Проект“ ООД в качеството му на автор на първоначалния проект за реконструкция на съдебната сграда на стойност 29 400 лв. с включен ДДС.
3. ВНАСЯ предложението в следващото редовно заседание на Пленума на Висшия съдебен съвет.

5. ОТНОСНО: Обобщена информация по действията, предприети от дирекция „Управление на собствеността на съдебната власт”, във връзка с осигуряване на сграден фонд за нуждите на Районен съд гр. Карлово.
Приложение: Доклад от инж. Добромира Димитрова – и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ОДОБРЯВА проект на писмо до г-жа Надежда Николова – управител на „Карлово Пропърти” ООД, собственик на сграда на ул. „Генерал Карцов” № 44, гр. Карлово, ползвана от Районен съд гр. Карлово.
5.2. Предлага на Пленума на Висшия съдебен съвет да вземе следното решение:
Във връзка с предприети действия съгласно т.37.3 от решение по протокол № 9/09.03.2017г. и постъпило предложението на Министерство на образованието и науката с писмо вх. рег. № ВСС-2490/02.05.2017г.:
1. ДАВА СЪГЛАСИЕ да бъде предоставен безвъзмездно за управление на Висшия съдебен съвет, за нуждите на Районен съд гр. Карлово, втори етаж на стара теоретична сграда на Професионална гимназия „Братя Евлоги и Христо Георгиеви“ гр. Карлово. 
2. ПРИЕМА да бъдат изпълнени необходимите мерки за осигуряване на безопасността и здравето на учениците и служителите на учебното заведение, предложени в становище № 0602-247/03.04.2017г. на директора на ПГ „Братя Евлоги и Христо Георгиеви“ гр. Карлово. 
3. ВНАСЯ предложението в следващото редовно заседание на Пленума на Висшия съдебен съвет.

6. ОТНОСНО: Обект: „Преустройство на трети и четвърти етаж в административна сграда за нуждите на Окръжна прокуратура и Районна прокуратура гр. Кюстендил”, намираща се на ул. „Гороцветна” № 14, гр. Кюстендил.
Приложение: Доклад от инж. Добромира Димитрова – и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОТЛАГА вземането на решение по т. 6 от настоящия дневен ред, с оглед подаденото заявление с рег. № 11-02-30/10.05.2017г. до Община Кюстендил за регистриране на обекта и издаване на удостоверение за въвеждането му в експлоатация.
6.2. ОДОБРЯВА проекти на писма до Обединение „Руен – Енемона”.

7. ОТНОСНО: Предложение от главния прокурор на Република България относно закриване на третостепенен разпоредител с бюджет и безвъзмездно предоставяне на движими вещи.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Предложението е от компетентност на Комисия „Бюджет и финанси”.
7.2. ПРИЕМА за сведение предложение с вх. № ВСС-6172/03.05.2017 г.

8. ОТНОСНО: Доклад от инж. Димитър Шиклев – главен експерт в дирекция „Управление на собствеността на съдебната власт” относно безвъзмездно прехвърляне право на собственост в полза на община Поморие върху недвижим имот – частна държавна собственост, намиращ се в гр. Поморие, ул. „Патриарх Евтимий” № 5.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Предлага на Пленума на Висшия съдебен съвет да вземе следното решение:
1. ДАВА СЪГЛАСИЕ за безвъзмездно прехвърляне правото на собственост в полза на община Поморие върху недвижим имот – частна държавна собственост, намиращ се в гр. Поморие, ул. „Патриарх Евтимий” № 5, поради отпаднала необходимост от същия за съдебната власт.
2. ИЗПРАЩА настоящото решение на областния управител на област Бургас с оглед предприемане на съответните действия по реда на Закона за държавната собственост и Правилника за прилагане на Закона за държавната собственост.
3. ВНАСЯ предложението в следващото редовно заседание на Пленума на Висшия съдебен съвет.

9. ОТНОСНО: Извършен оглед на служебни автомобили на ВКС за нуждите на ВСС в изпълнение на Решение по т. 19.2 от протокол № 12/06.04.2017 г.
Приложение: Доклад от Дамян Бакалов – началник служба „Техническо обслужване” в АВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Предлага на Пленума на Висшия съдебен съвет да вземе следното решение:
1. ДАВА СЪГЛАСИЕ на основание чл. 390, ал. 2 от Закона за съдебната власт Върховен касационен съд да предостави безвъзмездно за ползване на Висшия съдебен съвет и неговата администрация, лек автомобил Пежо 406, за нуждите на дирекция „Управление на собствеността на съдебната власт”.
2. ВНАСЯ предложението в следващото редовно заседание на Пленума на Висшия съдебен съвет.

10. ОТНОСНО: Определяне на представител за участие в работна среща във връзка с ремонт на покрив на сграда с идентификатор 10971.502.186.1, намираща се в гр. Видин, пл. „Бдинци” № 1.
Приложение: Доклад от инж. Добромира Димитрова – и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. УКАЗВА на административния ръководител на Окръжен съд гр. Видин, с оглед предоставеното право на стопанисване на част от недвижим имот в гр. Видин, пл. „Бдинци” № 1, да подпише протокол за определяне на разходите за извършване на ремонт на покрив на административна сграда – частна държавна собственост, изготвен от лицензиран оценител по искане на Областен управител на област Видин. 
При изпълнение на задълженията, свързани с възложеното стопанисване на имота, да действа с грижата на добър стопанин.

11. ОТНОСНО: Проект на писмо до Министерство на правосъдието във връзка с искане рег. № ВСС-2852/07.03.2017 г. и рег. № ВСС-2852/02.05.2017 г. от ЗАД „Булстрад Виена Иншурънс Груп”.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ПРИЕМА за сведение доклада от Лидия Кирилова – главен експерт в дирекция „Управление на собствеността на съдебната власт”.
11.2. ОДОБРЯВА проект на писмо до Министерство на правосъдието, с направените корекции.
11.3. ОДОБРЯВА проект на писмо до г-н Пламен Шинов – изпълнителен директор на ЗАД „Булстрад Виена Иншурънс Груп”.

12. ОТНОСНО: Искане от председателя на Административен съд София – град за извършване на необходими текущи ремонтни дейности по чилър включващ подмяна на изпарителен топлообменник, в сграда находяща се в гр. София, ул. „Георг Вашингтон” № 17.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. Извършването на разход от Административен съд София - град в размер на 10 106,40 лв. за подмяна на нов изпарителен топлообменник на климатичната инсталация, в сграда находяща се в гр.София, ул. „Георг Вашингтон“ № 17 е необходим, ремонта е „текущ“. Стойността на разхода е определена на база най-ниска цена от представени три оферти.
  	12.2. Решението да се изпрати на комисия „Бюджет и финанси“, за корекция на бюджета на Административен съд София-град.

13. ОТНОСНО: Искане от председателя на Окръжен съд гр. Габрово за отпускане на средства за изпълнение на предписанията на РО „Инспекция за държавен технически надзор” гр. Велико Търново, касаещи два броя асансьори на стойност 1 068 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. Извършването на непредвиден разход за изпълнение на предписанията на РО „Инспекция за държавен технически надзор” гр. Велико Търново във връзка с промените в Наредбата за безопасна експлоатация и технически надзор на асансьори (НБЕТНА) в сградата на Окръжен съд гр. Габрово е необходимо. Стойността на разхода е определена на  1 068 лв. с ДДС съгласно оферта от поддържащата съоръженията фирма.
13.2. ИЗПРАЩА решението на комисия „Бюджет и финанси”, за  корекция на бюджета на  Окръжен съд Габрово.

14. ОТНОСНО: Искане от председателя на Окръжен съд гр. Габрово за отпускане на средства за текущ ремонт на стълбище на централния вход на съдебната палата, на стойност 2 902,84 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. Извършването на разход за текущ ремонт на стълбище на централния вход на сградата на Окръжен съд гр. Габрово е целесъобразно. Стойността на разхода е определена на  2 903 лв. с ДДС съгласно най-ниската оферта.
14.2. ИЗПРАЩА решението на комисия „Бюджет и финанси”, за  съгласуване на корекцията на бюджета на  Окръжен съд гр. Габрово.

15. ОТНОСНО: Искане от председателя на Окръжен съд гр. Силистра за отпускане на средства за преустройство на работилница в сутерена на сградата за гаражно помещение, на стойност 18 034,32 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

НЕ ДАВА СЪГЛАСИЕ  за отпускане на средства за преустройство на работилница в сутерена на сградата на Съдебна палата гр. Силистра за гаражно помещение,  на  стойност 18 034,32 лв. с ДДС.

      Мотиви: Одобреният инвестиционен проект за изграждане на пристройка към Съдебната палата гр. Силистра, за нуждите на Административен съд и Областно звено „Изпълнение на наказанията”, за който е издадено разрешение за строеж, включва две подземни гаражни клетки за Административен съд, а около сградата са предвидени за обособяване 18 бр. паркоместа. Обектът е включен за финансиране в инвестиционната програма на Висшия съдебен съвет за 2017 година. Извършването на разход за преустройство на работилница в сутерена на сградата на Съдебна палата гр. Силистра за гаражно помещение е нецелесъобразно. 

16. ОТНОСНО: Искане от председателя на Районен гр. Момчилград за отпускане на средства за неотложен авариен ремонт на покрив, фасада, водопровод и канализация, на стойност 26 013,63 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

        16.1. Извършването на разход за авариен текущ ремонт на покрив, фасада и ВиК инсталация в Районен съд гр. Момчилград е неотложно необходимо. Стойността на разхода е 24 000 лв.
Мотиви: Избраната оферта надвишава действащите в момента цени на строителния пазар.Същите количества и видове ремонтни дейности могат да се осъществят за 24 000 лв.
               16.2. ИЗПРАЩА решението на комисия „Бюджет и финанси”, за  корекция на бюджета на  Районен съд гр. Момчилград.

17. ОТНОСНО: Искане от председателя на Районен гр. Петрич за увеличаване на бюджета с 63 лв. за заплатена държавна такса за Здравно становище от регионална здравна инспекция гр. Благоевград за строеж: „Преустройство на съществуваща четириетажна административна сграда за нуждите на Районен съд гр. Петрич, Районна прокуратура гр. Петрич, СИС, АВ и ОЗ „Охрана””.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. Държавната такса, заплатена от Районен съд гр. Петрич за строеж: ”Преустройство на съществуваща четириетажна административна сграда за нуждите на Районен съд - Петрич, Районна прокуратура – Петрич, СИС, АВ и ОЗ „Охрана”, е дължима от Висшия съдебен съвет.
               17.2. ИЗПРАЩА решението на комисия „Бюджет и финанси”, по компетентност.

18. ОТНОСНО: Писмо от г-жа Венета Трифонова с искане за освобождаване на внесена от ЕТ „Експертстрой – Сашо Трифонов” гаранция за добро изпълнение на договор № 93-00-167/30.08.2007 г. с Министерство на правосъдието за изпълнение на независим строителен надзор и инвеститорски контрол при строителството на пристройка на съдебна палата гр. Ямбол, на стойност 389,18 лв., поради смърт на изпълнителя.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	18.1. ИЗПРАЩА преписката на административния ръководител на Окръжен съд гр. Ямбол, за становище по искането за освобождаване на гаранцията за изпълнение по договор № 93-00-167/30.08.2007 г., сключен между Министерство на правосъдието и ЕТ „Експертстрой – Сашо Трифонов”.

19. ОТНОСНО: Прекратяване на договор за наем на ведомствено жилище в  гр. София, ж.к. „Манастирски ливади-Б“ № 61, секция А-Б, вх. Б, ет. 2,    ап. № 25
Приложение: Доклад от Анжела Цветанова – младши експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ПРИЕМА направените предложения в доклада, апартаментът да бъде освободен от наемателя и предаден на ВСС на 11.05.2017 г., и движимите вещи да бъдат приети от ВСС за временно стопанисване с протокол, подписан и от представител на фонда, по възможност до взимане на решение на министъра на правосъдието на основание чл. 15, т. 6 от ПУДДПФЗД.
19.2. ОПРЕДЕЛЯ Надежда Петрова – старши експерт в дирекция УС и Анжела Цветанова - младши експерт дирекция УС да приемат апартамент             № 25, гр. София, ж.к. „Манастирски ливади-Б“ № 61, секция А-Б, вх. Б,                 ет. 2 от наемателя. За приемателно–предавателните действия да съставят и подпишат протокол, отразяващ действителното състояние на имота. Оригиналният екземпляр от протокола и ключовете на жилището да се приложат към досието на имота, съхраняващо се в дирекция УС. Копие от протокола да се изпрати на дирекция БФ за сведение.
19.3. ВЪЗЛАГА на дирекция „Управление на собствеността на съдебната власт” да подготви проект на решение за следващото заседание на Комисия „Управление на собствеността” във връзка с ползването на ведомствените апартаменти, възлагане на стопанисването им, както и предприемане на необходимите действия по извършване на ремонтни дейности в тях.
19.4. КАНИ г-жа Красимира Василева – началник отдел „ЮСДКВСС” на следващото заседание на Комисия „Управление на собствеността”, за изразяване на становище при обсъждане на възложеното по т. 19.3.

20. ОТНОСНО: Решение на Комисия „Бюджет и финанси” по протокол № 16/26.04.2017 г., т. 25 относно искане на административния ръководител на Окръжен съд гр. Бургас във връзка със застрахователно събитие.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1. 	ОДОБРЯВА проект на писмо до „Уника” АД във връзка с възстановяването на дължимата сума за ДДС.
20.2. ИЗПРАЩА настоящето решение на Комисия „Бюджет и финанси”, за сведение.

21. ОТНОСНО: Предприемане на необходими спешни действия с оглед изпълнение на Решение на Пленума на Висшия съдебен съвет, взето по протокол № 40/03.11.2016 г., т. 51. относно организиране на охраната на сграда, находяща се в гр. София, бул. „Ген. М. Д. Скобелев“ № 23“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	ПРЕДЛАГА на Пленума на Висшия съдебен съвет да вземе следното решение:
21.1. 	ПРЕДЛАГА на министъра на правосъдието да предприеме необходимите действия с оглед изпълнение на Решение на Пленума на Висшия съдебен съвет, взето по протокол № 40/03.11.2016 г., т. 51 и изиска от ГД „Охрана” спешна организация по охраната на съдебна сграда, находяща се  на бул. „Ген. М. Д. Скобелев” № 23.
21.2. ПРИЕМА за целесъобразен извършения разход за охрана на сградата, от страна на строителя. Разхода следва да се поема по бюджета на съдебната власт до организиране на охраната от ГД „Охрана“.
Мотиви: За строежа е подписан Акт обр.15 за установяване на годността за приемане на строежа на 08.04.2016 г., с което обекта е предаден от Строителя на Възложителя, съгласно законовите разпоредби.
На основание чл.387 и 388 от ЗСВ, Пленумът на Висшия съдебен съвет организира управлението на имуществото на съдебната власт, като разпределя ползването между отделните нейни органи, а съгласно чл.391 от ЗСВ ГД „Охрана“ организира и осъществява охраната на съдебните сгради.  Към момента с цел опазване на имуществото, Строителя продължава да охранява обекта с грижата на добър стопанин, без това да му е възложено по договор.
21.2. ВНАСЯ предложението в следващото редовно заседание на Пленума на Висшия съдебен съвет.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ